દેશમાં છેલ્લા કેટલાક સમયથી ચર્ચ લોબીમાં ભારતના રાજકારણ અને ચૂંટણીઓને લઈને ભેદી હલચલ મચી છે. પહેલાં ગુજરાત, ત્યાર બાદ મેઘાલય, નાગાલેન્ડ અને મણિપુર-ત્રિપુરામાં કોઈ ચોક્કસ રાજકીય પક્ષને મત ન આપવાનાં ફરમાનો અને હવે ૨૦૧૯ની સામાન્ય ચૂંટણીઓને લઈને નવી સરકાર માટે પ્રાર્થના કરવાનો દિલ્હીના આર્કબિશપનો ચર્ચોને પત્ર. ત્યારે સવાલ એ થાય છે કે, આખરે ચર્ચ લોબીને વર્તમાન સરકારથી આટલી હદે ઘૃણા કેમ છે ? શું આની પાછળ કોઈ મોટો આંતરરાષ્ટ્રીય દોરીસંચાર છે કે પછી દેશના જ કોઈ રાજકીય પક્ષનો હાથ ?